BANJOLUČKA BISKUPIJA

Krizma u župi Čuklić
2025-05-04
U nedjelju, 4. svibnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima župe Sv. Ante Padovanskog u Čukliću.

30. obljetnica mučeničke smrti pok. župnika Filipa Lukende i s. Cecilije Grgić
2025-05-10
Misno slavlje povodom 30. obljetnice mučeničke smrti pok. župnika Filipa Lukende i s. Cecilije Grgić, u subotu, 10. svibnja 2025., u župnoj crkvi Sv. Male Terezije od Djeteta Isusa u Presnačama s početkom u 11:00 sati predvodit će banjolučki biskup u miru mons. Franjo Komarica.

Proslava patrona župe Bl. Ivana Merza, Budžak
2025-05-10
Župa Bl. Ivana Merza, Budžak, po prvi put proslavit će svoj patron.
U petak, 9. svibnja 2025., misu uočnicu u 18 sati predslavit će banjolučki biskup mons. Željko Majić, koji će tom prigodom blagosloviti i kip Bl. Ivana Merza.
U subotu, 10. svibnja 2025., središnju svetu misu u 11 sati predslavit će vlč. Žarko Vladislav Ošap, župnik i dekan banjolučki. Misnom slavlju prethodi molitva krunice i litanije Bl. Ivana Merza.

Krizma u župi Bila
2025-05-10
U subotu, 10. svibnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima župe sv. Franje Asiškog u Biloj.

Krizma u župi Banja Luka
2025-05-11
U nedjelju, 11. svibnja 2025., s početkom u 10:30 sati, banjolučki biskup mons. Željko Majić podijelit će sakrament sv. potvrde krizmanicima župe Pohoda BDM u Banjoj Luci.

Proslava patrona župe sv. Leopolda Bogdana Mandića u Ljubiji
2025-05-12
Župa sv. Leopolda Bogdana Mandića u Ljubiji proslavit će svoj patron u ponedjeljak, 12. svibnja 2025., svetom misom u 11:00 sati, koju će predslaviti don Mislav Anton Botica, pastoralni suradnik u NCM „Ivan Pavao II.“ u Sarajevu.

Proslava patrona župe sv. Leopolda Bogdana Mandića u Dragalovcima
2025-05-17
Župa sv. Leopolda Bogdana Mandića u Dragalovcima proslavit će svoj patron u subotu, 17. svibnja 2025., svetom misom u 11:00 sati, koju će predslaviti o. Andrej Prihoda, grkokatolički župnik iz Devetine.

Predstavljanje knjige za djecu “Priča o hrabrom pastiru. Fra Lovro Karaula (1800. -1875.)”
2025-05-30
U petak, 30. svibnja., s početkom u 19:00 sati u Franjevačkom muzeju i galeriji Gorica Livno, župa Ljubunčić organizira predstavljanje knjige za djecu “Priča o hrabrom pastiru. Fra Lovro Karaula (1800. -1875.)”. Knjigu će predstaviti meštar novaka Bosne Srebrene fra Zdenko Frljić, urednica Ana Papić, te župnik i urednik fra Mario Jelić.

Proslava patrona župe Pohoda BDM u Banjoj Luci
2025-05-31
Župa Pohoda Blažene Djevice Marije u Banjoj Luci proslavit će svoj patron u subotu, 31. svibnja, svetom misom u 10:30 sati, koju će predvoditi fra Ivan Bradarić. Za samu svetkovinu vjernici će se pripremati trodnevnicom, koja počinje u srijedu 28. svibnja. Za više informacija pogledajte plakat.

Krizma u župi Jajce
2025-05-31
U subotu, 31. svibnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima u župnoj i samostanskoj crkvi Uznesenja BDM u Jajcu.

Krizma u župi Podhum
2025-06-01
U nedjelju, 1. lipnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima u župnoj crkvi sv. Ivana Krstitelja u Podhumu.

Krizma u župi Vrbanjci
2025-06-07
U subotu, 7. lipnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima župe sv. Franje Asiškog u Vrbanjcima.

Krizma u župi Drvar
2025-06-08
U nedjelju, 8. lipnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima župe sv. Josipa u Drvaru.

Proslava patrona župe sv. Ante Padovanskog na Petrićevcu
2025-06-13
Župa Petrićevac proslavit će svog nebeskog zaštitnika, sv. Antu Padovanskog 13. lipnja ove godine. Za proslavu zaštitnika župe vjernici će se pripremati trodnevnicom, a na sam dan sv. Ante 13. lipnja pučku sv. misu predslavit će fra Zoran Mandić. Za detaljan raspored misa možete pogledati plakat.

Proslava patrona župe Sv. Ante Padovanskog u Prnjavoru
2025-06-13
Župa Prnjavor za ovogodišnju proslavu patrona pripremat će se trodnevnicom:
– utorak, 10. lipnja – sv. misa u 18:00 sati, predslavi o. Andrej Prihoda, GKT župnik iz Devetine, propovijeda o. Orel Zakaljuk, GKT župnik iz Prnjavora
– srijeda, 11. lipnja – sv. misa u 18:00 sati, predslavi vlč. Marko Stojčić, vicekancelar
– četvrtak, 12. lipnja – sv. misa u 18:00 sati, predslavi preč. dek. Vladislav Žarko Ošap
Na sam dan sv. Ante 13. lipnja, mise su u 8:00, u 9:00 i pučka sv. misa u 10:30, koju predvodi preč. Zvonko Brezovski.

Proslava patrona župe sv. Ante Padovanskog u Bihaću
2025-06-13
Župa sv. Ante Padovanskog u Bihaću proslavit će svoj patron u petak, 13. lipnja. Svečano misno slavlje na sam blagdan će biti u 11:00 sati, a predvoditelj je don Branko Jurić, ravnatelj Katoličkog školskog centra sv. Franjo u Tuzli. Za više informacija o trodnevlju pred sam blagdan, pogledajte plakat.

Proslava patrona župe sv. Ante Padovanskog u Čukliću
2025-06-13
Župa sv. Ante Padovanskog u Čukliću proslavit će svoj patron u petak, 13. lipnja svetim misama u 7:00, 9:00 i 18:00 sati, te pučkom svetom misom u 11:00 sati. Propovjednik je doc. dr. sc. fra Ante Akrap, profesor na Katoličkom bogoslovnom fakultetu u Splitu.
Za više informacija o rasporedu misa, kao i terminima za ispovijed, pogledajte plakat.

Krizma u župi Prijedor
2025-06-14
U subotu, 14. lipnja 2025., s početkom u 11:00 sati, pomoćni biskup u miru mons. Marko Semren podijelit će sakrament sv. potvrde krizmanicima župe sv. Josipa u Prijedoru.

Krizma u župi Budžak
2025-06-15
U nedjelju, 15. lipnja 2025., s početkom u 9:00 sati, banjolučki biskup mons. Željko Majić podijelit će sakrament sv. potvrde krizmanicima župe Bl. Ivan Merz u Budžaku.

Proslava patrona župe sv. Vida u Barlovcima
2025-06-15
Župa sv. Vida u Barlovcima proslavit će svoj patron u nedjelju, 15. lipnja 2025., svetom misom u 11:00 sati, koju će predslaviti fra Domagoj Šimić, gvardijan i župnik na Petrićevcu.

33. obljetnica mučeničke smrti pok. župnika vlč. Ratka Grgića
2025-06-16
U ponedjeljak, 16. lipnja 2025., u župnoj crkvi sv. Josipa u Novoj Topoli obilježit će se 33. obljetnica mučeničke smrti pok. župnika vlč. Ratka Grgića. Svetu misu s početkom u 18:00 sati predvodit će banjolučki biskup mons. Željko Majić.

Susret ministranata Banjolučke biskupije
2025-06-18
Uoči svetkovine Tijelova, u srijedu, 18. lipnja 2025., održat će se godišnji susret ministranata u Banjoj Luci s početkom u 10:00 sati.
Susret će se sastojati od dva dijela: liturgijskog u katedrali sv. Bonaventure u Banjoj Luci te zabavno-sportskog (kviz znanja, malonogometni turnir, stolni tenis, šah, čovječe ne ljuti se, potezanje konopa i trčanje u vrećama) u KŠC-u „Bl. Ivan Merz“.

Polazak hodočasnika iz Kotor Varoša sv. Ivi u Podmilačje
2025-06-22
U nedjelju 22. lipnja u 8.00 sati, nakon blagoslova u župnoj crkvi u Kotor Varošu, oko 200 hodočasnika započet će dvodnevno hodočašće sv. Ivi u Podmilačje. Za više informacija možete se obratiti organizatoru hodočašća, fra Zoranu na broj 063 358 913.

Priprava na proslavu rođenja sv. Ivana Krstitelja u župi Trapisti
2025-06-24
Župa Trapisti trodnevnicama započinje pripravu na proslavu rođenja sv. Ivana Krstitelja:
– subota, 21.6. u 18.00 sati;
– nedjelja, 22.6. u 10.00 sati;
– ponedjeljak, 23.6. u 18.00 sati.
Za samu svetkovinu, 24. lipnja sv. Mise će biti u 8.00 i 18.00 sati, te pučka sv. Misa u 10.30, koju će predslaviti mons. dr. Pavo Jurišić, kanonik i profesor na Katoličkom bogoslovnom fakultetu u Sarajevu.

Proslava svetkovine rođenja sv. Ive u Podhumu
2025-06-24
Župa sv. Ivana Krstitelja u Podhumu na patron će se pripravljati misama, klanjanjem i molitvama kroz trodnevlje, počev od subote, 21. lipnja. Pučka bolesnička sveta misa na sam dan svetkovine 24. lipnja slavit će se u 11.00 sati. Za detaljan raspored misnih slavlja i duhovnog programa priprave pogledajte plakat.

Proslava patrona župe sv. Ivana Krstitelja u Bos. Aleksandrovcu
2025-06-24
Župa sv. Ivana Krstitelja u Bos. Aleksandrovcu proslavit će svoj patron misom uočnicom u ponedjeljak, 23. lipnja u 18.00 sati, te na sam dan svetkovine u utorak, 24. lipnja, svetom misom također u 18.00 sati.

Proslava patrona župe sv. Ivana Krstitelja u župi Ravska
2025-06-24
Župa sv. Ivana Krstitelja u Ljubiji proslavit će svoj patron u utorak, 24. lipnja, svetom misom u 11.00 sati, koju predslavi vlč. Jošt Mezeg, župni vikar u župi Borovje, Zagreb.

Presveto Srce Isusovo, patron župe Šurkovac
2025-06-27
U petak, 27. lipnja na svetkovinu Presvetog Srca Isusova, župa Šurkovac proslavit će svoj patron sv. Misom u 11.00 sati. Predslavitelj je fra Domagoj Šimić, gvardijan samostana Presvetog Trojstva na Petrićevcu.

Proslava sv. Petra i sv. Pavla u župi Šimići
2025-06-28
Župa Šimići, koja je posvećena na čast apostolskih prvaka, sv. Petra i sv. Pavla, proslavit će svoje nebeske zaštitnike, sv. Misom u subotu, 28. lipnja u 11.00 sati.

Proslava patrona župe Motike
2025-06-29
Sv. Petar i Pavao, zaštitnici su župe Motike. U nedjelju, 29. lipnja, sv. Misa je u 11.00 sati.
